Ruben Loftus-Cheek
Ruben Ira Loftus-Cheek (sündinud 23. jaanuaril 1996 Lewishamis) on Inglismaa jalgpallur. Loftus-Cheek mängib Itaalia kõrgliiga klubis AC Milan poolkaitsjana. Ta alustas klubikarjääri Chelseas, mille noorteakadeemiaga liitus ta 2004. aastal. Klubi põhimeeskonnas debüteeris ta 2014. aastal. 2017/18 hooaja mängis ta laenul Crystal Palace'is. 2020. aasta oktoobris läks ta laenule Fulhami. Suvel 2023 osteti ta 16 miljoni euro eest AC Milani.